Theo Hernández

Theo Bernard François Hernández eli Theo (s. 6. lokakuuta 1997 Marseille, Ranska) on ranskalainen jalkapalloilija. Theo edustaa Saudi-Arabian Valioliigassa pelaavaa Al-Hilalia. Theo on luontaiselta pelipaikaltaan vasen laitapuolustaja, mutta voi pelata myös keskuspuolustajana.

Theon isä Jean-François Hernández edusti jalkapalloilijan urallaan muun muassa Atlético Madridia.Jean-François Hernandez - player profile Transfermarkt (Luettu 4. elokuuta 2016). Theon vanhempi veli Lucas on jalkapallon maailmanmestari vuodelta 2018.Theo y Lucas, dos hermanos del Atlético sobre el campo 60 años después Mundo Deportivo (Luettu 4. elokuuta 2016).

 Seurajoukkueura 
 Atlético Madrid 
Theo liittyi Atlético Madridin junioriakatemiaan vuonna 2008. Käytyään läpi eri juniorikategoriat, hänet nostettiin vuonna 2015 seuran reservijoukkueeseen, joka pelasi maan neljänneksi korkeimmalla sarjatasolla Tercera Divisiónissa.

Ensimmäisen ottelunsa aikuisten tasolla hän pelasi 30. elokuuta 2015 Puerta Bonitaa vastaan. Seuraavan vuoden helmikuussa Theo solmi seuran kanssa uuden sopimuksen ja kaksi päivää myöhemmin tästä, hän sai kutsun seuran edustusjoukkueen otteluun Eibaria vastaan loukaantumisten takia.Theo ficha por el primer equipo Marca. Viitattu 8.7.2017. Simeone forced into rookie back line for Eibar visit  AS. Viitattu 8.7.2017.  Ottelu päättyi Atléticon voittoon numeroin 3–1 ja Theo istui koko ottelun vaihtopenkillä.Fiesta completa en el Calderón Marca. Viitattu 8.7.2017. 

 Alavés (laina) 
4. elokuuta 2016 Theo teki uuden jatkosopimuksen seuran kanssa, joka ulottui vuoteen 2021 asti.Theo Hernández renews until 2021 Atlético Madrid. Viitattu 8.7.2017.  Samalla myös ilmoitettiin hänen siirtyvän kauden 2016–2017 kestävällä lainasopimuksella Deportivo Alavésiin.Theo Hernández, juventud y desparpajo en el lateral albiazul  Deportivo Alavés. Viitattu 8.7.2017.  Hän teki ensiesiintymisensä joukkueessa ja ammattilaisena 28. elokuuta 2016 ottelussa Sporting Gijónia vastaan.Alavés y Sporting siguen sumando buenas sensaciones Marca. Viitattu 8.7.2017. 

16. lokakuuta 2016 ottelussa Málagaa vastaan Theo sai suoran punaisen kortin rajusta taklauksestaan Ignacio Camachoon.La roja a Theo, la primera expulsión en lo que va de curso  Noticias de Álava. Viitattu 8.7.2017.  7. toukokuuta 2017 hän teki ensimmäisen maalinsa joukkueessa ottelussa Athletic Bilbaota vastaan.Theo lía la Eurozona Marca. Viitattu 8.7.2017. 

Alavés eteni ensimmäisen kerran seuran 91-vuotisessa historiassa Copa del Reyn loppuotteluun, jossa se kohtasi Barcelonan. Loppuottelu pelattiin 27. toukokuuta 2017 Estadio Vicente Calderónilla ja Theo teki ottelun 1–1-tasoitusosuman vapaapotkusta. Barcelona voitti cupin loppuottelun lopulta kuitenkin numeroin 3–1.Barcelona salvage season with Copa del Rey win against Alaves ESPN. Viitattu 8.7.2017.  Hän pelasi Alavésissa kaikkiaan 31 liigaottelua ja teki yhden maalin.

 Real Madrid 
5. heinäkuuta 2017 Theo siirtyi naapurin suurseura Real Madridiin.Official Announcement: Theo Hernández Real Madrid. Viitattu 8.7.2017.  Hän solmi seuran kanssa kuusivuotisen sopimuksen ja hänestä maksettiin 26 miljoonan euron siirtokorvaus.Theo, el décimo fichaje más caro entre equipos españoles Marca. Viitattu 8.7.2017.  Hän voitti debyyttikaudellaan Supercopa de Españan ja Mestarien liigan, jossa pelasi kolmessa alkulohko-ottelussa, mutta vain yhden pelin kokonaan. Primera Divisiónissa hän pelasi 13 ottelua. Kaudella 2018–2019 hän pelasi lainalla Real Sociedadissa 24 Espanjan pääsarjaottelua ja teki yhden maalin.

 AC Milan 
Theo siirtyi Serie A:n AC Milaniin 22,8 miljoonalla eurolla kesällä 2019. Tulokaskaudellaan hän pelasi 33 Italian pääsarjaottelua, joissa teki kuusi ja syötti viisi maalia. Kaudella 2020–2021 hän viimeisteli 33 liigaottelussa seitsemän ja alusti kuusi maalia. Eurooppa-liigan seitsemässä ottelussa hän teki yhden maalin. Kaudella 2021–2022 Milan voitti Serie A:n mestaruuden, ja Theo teki pelaamissaan 32 liigaottelussa viisi maalia ja antoi kuusi maalisyöttöä. Mestarien liigassa hän pelasi viisi ottelua. Kaudella 2022–2023 hän pelasi Serie A:ssa 32 ottelua, kaikki avauskokoonpanossa, ja teki neljä ja syötti kolme maalia. Mestarien liigassa hän pelasi 11 ottelua. Kaudella 2023–2024 hän pelasi Serie A:ssa 32 ottelua ja teki niissä viisi sekä syötti neljä maalia. Mestarien liigassa hän pelasi kuusi ja Eurooppa-liigassa kuusi ottelua. Kaudella 2024–2025 Theo pelasi 33 Serie A:n ottelua, joissa hän teki neljä maalia ja syötti kolme. Mestarien liigassa hän pelasi 10 ottelua. Tammikuussa 2025 hän oli voittamassa Italian supercupia. Hän teki AC Milanin 3–2-voittoon päättyneessä supercupin loppuottelussa paikallisvastustaja Interiä vastaan AC Milanin 1–2-kavennusmaalin.

 Al-Hilal 
Heinäkuussa 2025 Theo siirtyi AC Milanista saudiarabialaiseen Al-Hilaliin 25 miljoonan euron siirtosummalla.

 Maajoukkueura 
Theo on edustanut Ranskaa alle 18-, 19-Theo Hernández – National player profile Transfermarkt (Luettu 4. elokuuta 2016). ja 20-vuotiaiden maajoukkueissa. Vuoden 2017 alle 21-vuotiaiden EM-kilpailujen karsintoihin Theo ei osallistunut kutsuista huolimatta, jonka jälkeen alkoivat spekulaatiot hänen halustaan edustaa Espanjan maajoukkuetta tulevaisuudessa.Theo no se presentó a la concentración de su selección... ¡y aparece en Marbella! Marca. Viitattu 8.7.2017. Theo Hernández quiere jugar con España Marca. Viitattu 8.7.2017. 

Theo pelasi ensimmäisen ottelunsa Ranskan jalkapallomaajoukkueessa MM-karsintaottelussa Suomea vastaan syyskuussa 2021. Ensimmäisen maaottelumaalinsa hän teki seuraavassa ottelussaan Belgiaa vastaan. Hän pelasi MM-kilpailuissa 2022 Ranskan hopeajoukkueessa kuusi ottelua, joista viidessä hän oli avauskokoonpanossa. Hän teki voittomaalin välieräottelussa Marokkoa vastaan. Loppuottelussa Argentiinaa vastaan hänet otettiin vaihtoon 71. minuutilla. EM-kilpailuissa 2024 hän pelasi täyden peliajan joukkueensa kaikissa kuudessa ottelussa, ja puolivälierässä Portugalia vastaan hän teki maalin rangaistuspotkukilpailussa joukkueensa viidentenä ja koko kilpailun viimeisenä laukojana. Theo on heinäkuun puoleenväliin 2025 mennessä pelannut 38 A-maaottelua ja tehnyt niissä kaksi maalia.

 Lähteet 

 Aiheesta muualla 
 Theo Hernándezin tilastot Soccerway-sivustolla 
 Theo Hernándezin tilastot BDFutbol-sivustolla 

Luokka:Ranskalaiset jalkapalloilijat
Luokka:Vuonna 1997 syntyneet
Luokka:Elävät henkilöt